ไม่น่าเชื่อว่าร้านที่ดูภายนอกธรรมดาๆแต่มีเนื้อที่กว้างพอสมควรเลยมีที่จอดรถกว้างขวาง แนวทางจัดแต่งร้านแนวสบายๆมีบ่อน้ำตรงกลาง กำลังค่อยปรับปรุงร้านจากการเคยโดนน้ำท่วม จะมีรายการอาหารเยอะพอสมควรเลยร้านนี้  ลูกค้าส่วนใหญ่มากันเป็นกลุ่มและเป็นคู่ มีอาหารให้บริการแบบไทย-จีน-ซีฟู้ด-ญี่ปุ่น-คาราโอเกะห้องจัดเลี้ยง เปิดบริการตั้งแต่11.00-ตี1 พนักงานใส่ใจบริการดีคะ ที่ตั้งของร้านอยู่ถนนเส้นนาวงพัฒนา เลี้ยวเข้าไปในซอยข้างวัดนาวงประมาณ200เมตร จะเห็นป้ายร้านตัวหนังสือตัวใหญ่สีเหลืองเขียนว่าบ้านพักผ่อน
อาหารที่สั่งวันนี้มี
1.ข้าวผัดปู : ข้าวแข็งไปนิดนุง แต่โดยรวมอร่อยคะ
2.ต้มยำทะเลผัดแห้ง : ใส่ส่วนผสมเนื้อไก่ เนื้อปู กุ้ง มาให้แบบปริมาณพอเหมาะ รสชาติจืดไปนิด
3.เมี่ยงคะน้ากุ้งกรอบ : น้ำจิ้มเมี่ยงอร่อยไม่หวานไป ถือว่าโอเคคะเมนนี้
4.หอยนางรมทรงเครื่อง : หอยสดให้เยอะดีคะ เครื่องให้เต็ม น้ำจิ้มใช้ได้
5.คอหมูทอดเกลือ : กินแล้วชอบที่เนื้อคอหมูรสชาติอร่อยไม่เหนียว
6.แซลมอนแช่น้ำปลา : ปลาดิบสด วางรองมากับมะระแปลกและมีวาซาบิสดมาให้ด้วยเข้ากันดีคะ 
ตุ๊กตาว่าร้านนี้เป็นอีกร้านที่คุณภาพอาหารและบริการใช้ได้เลยคะ

